Die Wolkskool bly gratis tot einde van 2020 | Skoleondersteuningsentrum
Die Wolkskool bly gratis tot einde van 2020
Weens die druk op huishoudings en skole wat aangevuur is deur die Covid-19-pandemie, het die Solidariteit Beweging besluit om Die Wolkskool tot aan die einde van die jaar GRATIS beskikbaar te stel vir alle leerders en skole.
Volgens Valentyn van der Merwe, hoof van Innovasie by die SOS, is Die Wolkskool op pad om ŉ volwaardige verandering in Suid-Afrikaanse skole te bring met hulle nuwe funksionaliteit wat onderwysers in staat stel om met leerders te kommunikeer selfs wanneer hulle by die huis is. “Tesame met die bestaande inhoud van meer as 4 000 videolesse, skep Die Wolkskool ŉ uitstekende basis om vlakke van leer by leerders na nuwe hoogtes te neem. Daar is ŉ hele aantal onderwysers wat dit reeds doen. Ons nooi dus alle onderwysers om aan boord te kom en hierdie funksies te begin gebruik om hulle klaskamers te bestuur.”
Meer as 116 000 leerders baat reeds by die platform en ŉ verdere 1800 onderwysers het begin om hulle eie digitale klaskamer op die been te bring wat ook vir hulle GRATIS bly tot aan die einde 2020.
“Ons bied nou vir skole die geleentheid om Die Wolkskool gratis te gebruik en gewoond te raak aan die nuwe manier van skoolgee, sodat hulle volgende jaar van die begin van die jaar inspring met tegnologie en gebruike wat reeds deur baie lande suksesvol geïnkorporeer word.”
Daar word ook tans werk daarvan gemaak om die volgende vakke te ontwikkel en die vakke sal voortaan ʼn kwartaal vooruit gedoen word:
Registreer vandag jou kind of leerlinge deur die volgende skakel te besoek waar onderwys van wêreldgehalte wag om jou kind se toekoms in die regte rigting te stuur – https://wolkskool.co.za/sluit-aan
Indien jy nie self kinders het wat van Die Wolkskool se dienste kan gebruik maak nie, maar jy wil hierdie onderwysinisiatief graag steun, kan jy dit doen deur ʼn bydrae te maak tot die Solidariteit Beweging se Krisisfonds. Dit is danksy die Krisisfonds dat Wolkskool se dienste gratis beskikbaar gestel kon word tydens die Covid-19-krisis. Besoek gerus die volgende skakel om ʼn bydrae te maak: https://corona.org.za/donasie
← Hoe om hoërskool lekker te maak tydens ’n pandemie
Kleuterskole mag dadelik heropen →